

**Projekt összefoglaló**

Cifrakert és *Svájci ház funkcióbővítő rehabilitációja”* című, **HU07-0067-A2-2013** kódszámú projektről

## Előzmények:


Nagykőrös „Zöld város Magyarország szívében!” – tartja nálunk a mondás. És valóban, Nagykőrös jelentős számú, nagy kiterjedésű zöldfelülettel rendelkezik, melyek rendszert alkotva követik egymást.

A zöldfelületek közül is kiemelkedik a több, mint 5 ha területű „Cifrakert”, mely a szabadidő kedvelt és biztonságos eltöltésének színtere volt az 1900-as évektől napjainkig a város lakosainak, rendezvények lebonyolítására nyílt lehetőség az árnyas fák alatt.

Mára azonban szükségessé vált a terület új funkciókkal történő megtöltése, a zöldfelület, utcabútorok, térelemek mai kor követelményeinek megfelelő rehabilitációja, új funkcióval történő megtöltése. Fontos a „Svájci ház” felújítása, új hasznosítási módjának kialakítása, mely által méltó helyszínévé válhat kiállítások megrendezésének, konferenciák, szakmai előadások megtartásának.

## A Projekt akcióterületei

A rehabilitáció III. Akcióterületet ölel fel, melyek az alábbi területek, tevékenységek megvalósítását tartalmazták, érintették:



* Környezetrendezés I: Svájci Ház és a zenepavilon környezetének és a piactérnek a felújítása
* Svájci Ház
* Zenepavilon
* Környezetrendezés II: Játszótér kialakítása és sportpálya készítése
* Környezetrendezés III: Színpad és nézőtér felújítása
* Többlettevékenység 1 Kamerarendszer - Térfigyelő kamerarendszer kiépítése
* Többlettevékenység 2 - Térvilágítás - Játszótér és sportpálya megvilágítási rendszer kiépítése
* Többlettevékenység 3 - Eszközbeszerzés Cifrakert funkcionális területeinek használatát segítő eszközök beszerzése
* Többlettevékenység 4 - Wifi hálózat CIFI wifi rendszer kiépítése

A többlettevékenység megvalósításával elért eredmények:

1. **Térfigyelő kamerarendszer kiépítése**

A többlettevékenység megvalósítása során 9 db kamera került kiépítésre, mely a megvalósított értékek megőrzését, és biztonságos használatát biztosítják.

1. **Játszótér és sportpálya megvilágítási rendszer kiépítése**

A többlettevékenység megvalósításával a sport- és játszó terület kihasználtságának növelése valósulhat meg. A kiépítés során környezetvédelmi szempotok is figyelembe vételre kerültek, hiszen a megvilágítást 12 db LED-es energiatakarékos fényforrás biztosítja.

1. **Cifrakert funkcionális területeinek használatát segítő eszközök beszerzése**

A projekt megvalósításával kulturális, művészeti és ismeretterjesztési programok kellemes, kulturált megvalósítására nyílik lehetőség, melyek lebonyolítását, megrendezését a beszerzett eszközök a mai kor elvárásainak színvonalára emelik. Az eszközök jól segítik a funkcióbővítő rehabilitáció által megvalósított projekt kiteljesedését.

1. **CIFI WIFI**

A mai kor fiataljai képzelhetők-e el egyáltalán internet nélkül? A válasz egyértelmű: nehezen. Ez azonban nem is baj, hiszen a világháló jól használva az ismeretek hihetetlen mértékű bővülési lehetőségét biztosítják. A közelben iskola található, így a kapcsolattartáson kívül a „zöld környezetben” való tanulást is lehetővé teszi. A fiatalok számára a többi többlettevékenységgel együtt kulturált, és megfelelő időtöltésre nyílik lehetőség.

A többlettevékenységek a megállapodásban rögzített határidőig kiépítésre, megvalósításra kerültek.

## Felújítás irányelvei:

• A területnek a továbbiakban is a település (komplex) közösségi igényeinek kell megfelelnie.

• Biztosított lett a terület akadálymentes használata is.

• Kiültetendő növényfajok vonatkozásában a tér jelenlegi növényállományára, és a természeti, táji és éghajlati adottságokra tekintettel került megvalósításra.

• Utcabútorok (pad, hulladékgyűjtő, kandeláber stb.) kerültek elhelyezésre.

• Az kivitelezés idegen területet nem érintett

## A projekt forrástérképe

A projekt az EGT alapot biztosító országok - Norvégia, Izland és Liechtenstein – támogatásával valósult meg az alábbi forrás felhasználásával:

**Projekt elszámolható összköltsége: 135.568.742 Ft/ 455.329,33 EUR**

**Projekt támogatási összege: 112.424.693 Ft / 377.596,26 EUR**

**Projekt megvalósításának teljes összköltsége (Projektgazda Támogatási Szerződésen felüli önrészével együttesen): 261 232 227 Ft**

## A projekt megvalósításában közreműködtek

Program Operátor: Miniszterelnökség, Kulturális Örökségvédelemért Felelős Helyettes Államtitkárság,

Végrehajtó Ügynökség: Nemzeti Fejlesztési és Forráskoordinációs Ügynökség Zrt.

Műszaki ellenőr: Paluska Zoltán ev

Kivitelező: Szilasi és Társa Kft.

Projektmenedzsment: Uniós Projekt Fejlesztő Tanácsadó és Szolgáltató Kft.

Nyilvánosság biztosítása: KÖVA-KOM Nonprofit Zrt.

Könyvvizsgálat: Taga Györgyné ev

Projekt Partner: Nagykőrösi Városi Nyugdíjas Klub

## A projekt megvalósításának eredményei

A Svájci Ház felújítása méltó helyszínt biztosít az egyházak, a hagyományőrző és ifjúsági szervezetek számára kiállítások, foglalkozások, ismeretterjesztő előadások megtartására. A Díszítőművész kör és a Fafaragó kör alkotásainak kiállításához, a tevékenységük megismertetéséhez megfelelő, kulturált, és alkotásra ösztönző helyszín került kialakításra. Az Arany János Művelődési Központ szervezésében tartalmas programok szervezésére nyílt lehetőség.

A Zenepavilon és Színpad felújítása, kulturált megjelenése révén lehetőséget biztosít helyi és környékbeli művészek, tehetséges fiatalok, Nagykőrösön működő Weiner Laó Alapfokú Művészeti Intézmény (Zeneiskola) növendékeinek a fellépésére.

Játszótér és Sportpálya, valamint a kihelyezett szabadtéri Fitness eszközök tartalmas kikapcsolódást biztosít a családok számára a különböző korosztályok érdeklődési köre szerin.

A városi rendezvények során a kiállítók, árusok részére a hatályos jogszabályoknak megfelelő árusítási lehetőség biztosított a felújítás által.

És valóban: a projekt megvalósítását, befejezését követően – a záró rendezvénnyel – örömmel vették birtokba „kicsik és nagyok” a megújult Cifra kertet.

A projekt ünnepélyes átadására 2017. április 22-én került sor. A projekt az nyilvánossági tervében szereplő 2017. április 30-ig megvalósult, befejeződött.

## Nyilvánosság biztosítása

A projekt megvalósítása során fontos volt, hogy a Nagykőrösi lakosság, valamint a Nagykőrösön kívüli érdeklődők, városból elszármazott, de a város fejlődéséért elhivatottságot érző érdeklődők naprakész és friss információk birtokába kerülhessenek.

Ezért a helyi médiákon kívül térségi és országos hírcsatornákat egyaránt igénybe vettünk. Felhasználtuk a közösségi média lehetőségét is.

* A beruházás rövid időszaka alatt 32 db új hír került fel a facebook oldalon működtetett posztra.
* Helyi lapban 13 alkalommal jelent meg friss hír jelentős számú fotóval.
* 12 alkalommal jelent meg területi, illetve országos médiában tájékoztató anyag.
* A projekt megvalósításának kezdetekor hirdetőtábla elhelyezésére került sor, melyet rövidesen az emléktábla vált fel.
* A képviselő-testület novemberi ülésén (2016. november 24.) a Képviselő-testületi ülés keretében előre meghirdetett módon sajtónyilvános kiviteli tervbemutató megtartására került sor, mely az internet segítségével városunk határain jelentősen túlmutat.
* Nagy sikerű zárórendezvény megszervezése, és megvalósítása, ahol a kilátogatók birtokba vehették a megújult Cifrakertet.

A nyilvánosság biztosítása során elkészült 20 db „szórólap”, mely közintézményekbe, nyilvános hirdetőtáblákra került elhelyezésre.

A záró rendezvény plakátjai a város forgalmas helyeire kerültek kihelyezésre, valamint meghirdetésre került Nagykőrös Város honlapján [www.nagykoros.hu](http://www.nagykoros.hu) elérhetőséggel, az Arany János Kulturális Központ honlapján [www.korosikultura.hu](http://www.korosikultura.hu) elérhetőséggel.

Külön meghívó került megküldésre a projektpartnerek részére a csatolt lista alapján.

A közösségi média felhasználásával igyekeztünk minél szélesebb körben eljuttatni a rendezvényre szóló meghívást. <https://www.facebook.com/aranyjanos.kulturaliskozpont/>

<https://www.facebook.com/onkormanyzati.hireknagykoros/>

Nagykőrös, 2017. április 30.

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **KÖVA-KOM Nonprofit Zrt.** |
| Vozárné Ragó Ildikó  vezérigazgató |